
34. sjednice Vijeća Mjesnog odbora Ferenščica
 23. veljače 2024.
u prostorijama mjesnog odbora Ferenščica, s početkom u 18:00 sati

NAZOČNI ČLANOVI VIJEĆA:
Ante Palada, Danko Knoblo, Siniša Mikuličić, Ištvan Pacal, Iva Majsak, Martina Erstić

NENAZOČNI ČLANOVI VIJEĆA:
Marko Bilić

OSTALI NAZOČNI:
Nema
 
Predsjedava: Ante Palada, predsjednik Vijeća.

Zapisnik vodi: Danko Knoblo 

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 33. sjednice Vijeća, održane 26. sijećnja  2024.

	Na prijedlog predsjednika Vijeće jednoglasno utvrđuje

D N E V N I   R E D 

1. Izvješće o radu MO Ferenščica za 2023.
2. Program rada MO Ferenščica za 2024
3. Aktualna komunalna problematika
4. Korištenje prostora VMO
5. Razno: izvješća , pitanja i prijedlozi
Članovi Vijeća primili su pisani materijal uz poziv.












Ad 1. Izvješće o radu MO Ferenščica za 2023.

Vijeće jednoglasno prihvaća Izvješće o radu MO Ferenščica za 2023.

U 2021. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća. 
Vijeće je u 2023. godini održalo  12  sjednica.
Prosječno vrijeme trajanje sjednice  bilo je 2,00 sat. 
Vijeće je na održanih 12 sjednica raspravljalo o  ukupno 42 točaka
dnevnog reda.
Vijeće je donijelo ukupno 68 zaključaka. 

Vijeće Mjesnog odbora Ferenščica donijelo je sljedeće akte:
- Izvješće o radu Vijeća Mjesnog odbora Ferenščica  za 2022.god.; 
- Program rada Vijeća Mjesnog odbora Ferenščica za 2023.god.
- Financijski plan Mjesnog odbora Ferenščica za 2023 .god.;
- Zaključak o izmjeni financijskog plana za 2023.god.
- Prijedlog Zaključka o utrošku sredstava za 2023	.; 
- Prijedlog  prioriteta za donošenje Plana malih komunalnih akcija za 2024. 
- Godišnji obračun Mjesnog odbora  Ferenščica   za 2023.;

Vijeće je dalo pozitivno mišljenje na 15 zahtjeva za povremeno korištenje prostora Mjesnog odbora Ferenščica i 9 zahtjeva za jednokratno korištenje prostora.

- na  sjednicama Vijeće MO Ferenščica raspravljalo je o zahtjevima građana, prijedlozima vijećnika, te slalo dopise nadležnim gradskim uredima.

Predsjednik Vijeća Ferenščica sazivao je  sjednice Vijeća u predviđenim rokovima,, predlagao dnevni red i predsjedavao svim sjednicama Vijeća u 2023. godini. Predsjednici i Vijeće surađivali su s predsjednikom Gradske četvrti Peščenica - Žitnjak u i  prisustvovali Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti  Peščenica – Žitnjak.

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu te davali inicijative i prijedloge radi poboljšanja života građana na svom području. Također, organizirali su redovita tjedna dežurstva u sjedištu Mjesnog odbora  Ferenščica  radi primanja građana i kontakata s građanima.
Vijeće je, u svom radu, nastojalo riješiti zahtjeve građana, te je poduzimalo mjere, u okviru svojih nadležnosti, kroz prijedloge za Plan malih komunalnih akcija i aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora  Ferenščica, dostavljajući  zaključke  sa sjednica Vijeća Ferenščica na postupanje.

Isto tako, na svojim sjednicama predsjednici su informirali članove Vijeća o  dobivenim odgovorima nadležnih gradskih tijela na proslijeđene zaključke Vijeća na koje su se nadležni očitovali te o svim poduzetim radnjama  vezanim uz poboljšanje uvjeta života građana s područja Mjesnog odbora.


Ad 2. Program rada MO Ferenščica za 2024	

Vijeće jednoglasno prihvaća program rada MO Ferenščica za 2024.	
 
1. Polazne odrednice

	Vijeće Mjesnog odbora Ferenščica polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Ferenščica.
	Naravno, polazne odrednice i ciljevi i zadaci programa rada Vijeća Mjesnog odbora Ferenščica ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Ferenščica kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Ferenščica s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Ferenščica koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
1. Izgradnja i asfaltiranje parkirališta.
1. Uređenje i asfaltiranje pješačkih staza i nogostupa.
1. Regulacija prometa postavom prometne signalizacije.
1. Pojačanje postojeće javne rasvjete u ulicama.
1. Uređenje i opremanje dječjih igrališta potrebnim sadržajima.
1. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
1. Briga o problematici vezanoj uz zaštitu okoliša i sigurnost građana u Mjesnom odboru Ferenščica.
1. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
8. suradnje Vijeća Mjesnog odbora Ferenščica s građanima,
8. suradnje Vijeća Mjesnog odbora Ferenščica s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Ferenščica a neizravno pridonose uspješnoj realizaciji rada Vijeća Gradske četvrti Peščenica-Žitnjak.


1. Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Ferenščica  postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Ferenščica o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Ferenščica  s istim.
1. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Ferenščica selektira i predlaže Vijeću Gradske četvrti kao prioritete programa MKA za tekuće i iduće razdoblje.
1. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Ferenščica koji se ne mogu, zbog svoje obimnosti i složenosti, rješavati kroz program MKA i PKA.
1. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Ferenščica.
1. Permanentno nastojanje za što učinkovitijom suradnjom Vijeća Mjesnog odbora Ferenščica s Vijećem Gradske četvrti Peščenica-Žitnjak i Gradskim uredom za mjesnu samoupravu.

1. Zadaci i rokovi

Na osnovi ovih, programom postavljanih ciljeva, Vijeće Mjesnog odbora Ferenščica će u svome radu i na svojim sjednicama tijekom 2024. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
1. Kontinuirano praćenje aktualne komunalne problematike iz Plana komunalnih potreba Mjesnog odbora Ferenščica naselje te, prema složenosti i razini rješavanja predlaganje rješavanja
1. prioriteta:
8. Vijeću Mjesnog odbora Ferenščica.
1. Prioriteta za PKA:
8. Vijeću Gradske četvrti Peščenica-Žitnjak
     c)   Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).

1. Davanje mišljenja o prijedlozima akata i programima koja od Vijeća Mjesnog odbora Ferenščica zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Ferenščica (kada bude zatražena i ponuđena).
1. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Ferenščica (kontinuirano kroz cijelu godinu).
1. Predlaganje prioriteta  za donošenje PKA Gradske četvrti Peščenica-Žitnjak za 2025. 
( rujan 2024) 
1. Donošenje Plana malih komunalnih akcija MO Ferenščica za 2025.  (listopad  2024)
1. Donošenje Financijskog plana Vijeća Mjesnog odbora Ferenščica za 2024. (prosinac 2023)
1. Donošenje Izvješća o radu Vijeća Mjesnog odbora Ferenščica za 2023. (veljača-ožujak 2024.)
1. Donošenje Programa rada Vijeća Mjesnog odbora Ferenščica za 2024. (veljača-ožujak 2024. )
1. Donošenje Godišnjeg izvješća o izvršenju financijskog plana  Vijeća Mjesnog odbora Ferenščica za 2023. (lipanj – prosinac 2024 )
1. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Ferenščica (prema dospijeću prijedloga).
1. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Ferenščica (kontinuirano kroz cijelu godinu). 

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
0. dosegnutoj razini odvijanja propisanog i opisanog rada Vijeća Mjesnog odbora Ferenščica.
0. suradnji Vijeća Mjesnog odbora Ferenščica s Vijećem Gradske četvrti Peščenica-Žitnjak i s predsjednikom Vijeća Gradske četvrti.
0. suradnji Vijeća Mjesnog odbora s građanima Mjesnog odbora Ferenščica, te o izvršenju proračunskih stavki koje se odnose na Mjesnu samoupravu Grada Zagreba.

Ad 3. Aktualna komunalna problematika  

U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici:
  
1. Proširenje kapaciteta DV Duga za djecu rane i predškolske dobi
2. Izlazak komisije za utvrđivanje lokacije smetlarnika
3. Sanacija k.č. 4328/1

Nakon rasprave Vijeće jednoglasno donosi:

Z A K L J U Č A K

O proširenju kapaciteta DV Duga za djecu rane i predškolske dobi

Temeljem prijedloga ravnateljice DV Duga Nataše Slamić, Vijeće Mjesnog Odbora Ferenščica jednoglasno donosi zaključak da se od nadležnog gradskog ureda zatraži proširenje kapaciteta vrtića u MO Ferenščica.

Obrazloženje: U aktualnoj pedagoškoj godini velik broj djece nije primljen jer nema slobodnih  prostornih kapaciteta u Dječjem vrtiću Duga u oba smještajna kapaciteta koja se nalaze u MO Ferenščica. Tražimo od nadležnog gradskog ureda da pronađe lokaciju i osigura proširenje kapaciteta za predškolski odgoj na području MO Ferenščica. Kao jednu od mogućih lokacija predlažemo kontaktiranje investitora novogradnje u Ivekovićevoj i Lovinčićevoj ulici ili razmatranje prostora koji se nalazi na prostoru kompleksa tvrtke STSI u Lovinčićevoj ulici ukoliko tvrtka STSI ima mogućnosti ponuditi adekvatan prostor koji bi se mogao prenamijeniti u predškolsku ustanovu.

Z A K L J U Č A K

O izlazku komisije za utvrđivanje lokacije smetlarnika

Temeljem prijedloga gospođe Ruže Valpotić, Vijeće Mjesnog Odbora Ferenščica jednoglasno donosi zaključak da se od nadležnog gradskog poduzeća zatraži izlazak komisije kako bi se utvrdila lokacija za izmještanjespremnika za otpad s javne površine na privatnu česticu stambene zgrade Donje Svetice 46 a-f.

Obrazloženje: Na zahtjev suvlasnice stambene zgrade gđe. Valpotić tražimo izlazak komisije na utvrđivanje nove lokacije za postavu spremnika u sklopu k.č. 3950/3 s obzirom da se trenutno smeće nalazi na k.č. 4328/7 (Javno dobro – Putevi), a sukladno gradskom pravilniku o gospodarenju otpadom.

Z A K L J U Č A K
O sanaciji hitnoj interventnoj sanaciji nogostupa u ulici Donje Svetice na k.č. 4328/1

Temeljem prijedloga vijećnice Martine Erstić, Vijeće Mjesnog Odbora Ferenščica jednoglasno donosi zaključak da se od nadležnog gradskog poduzeća zatraži sanacija uništenog asfalta nastlog izbojem korijenja stabala koja se nalaze između kolnika i nogostupa ulice Donje Svetice .
Obrazloženje: Na istočnoj strani nogostupa ulice Donje Svetice k.č. 4328/1 potrebno je kroz redovito održavanje uraditi hitnu sanaciju izboja korijenja na asfaltne površine, uklanjanje korjenja, ukoliko je potrebno i stabala te ponovno asfaltiranje sanirane lokacije.

Z A K L J U Č A K
O podršci inicijativi građana Ferenščice „Ne damo stazicu“

Podržavamo provedbu građanske inicijative građana Ferenščice „ Ne damo stazicu“ kroz skupljanje potpisa, inicijativa prikupljanja potpisa Peticije će se održati od 24.02.2024 do 29.02.2024. te će ista po sakupljanju biti upućena na znanje i postupanje Vijeću GČ Peščenica-Žitnjak te investitoru radova na lokaciji na koju se peticija odnosi.

Obrazloženje: Zbog početka građevinskih radova na k.č. 4090/4 investitor radova je ogradio javnu zelenu površinu u privatnom vlasništvu k.č. 4090/8 te su se nastavno na sve prethodne radove koji su se i koji se izvode na tom djelu naselja na k.č.4090/1 i k.č.4090/7 stanovnici MO Ferenščica skupili u građansku inicijativu kako bi peticijom izrazili nezadovoljstvo prekomjernim betoniranjem naselja, manjkom zelenih površina između novo sagrađenih zgrada, nedostatkom kulturnih, društvenih i javnih sadržaja u novo izgrađenim zgradama te uništavanjem zelene površine na k.č. 4090/7 i 4090/8. Inicijativa građana je zatražila podršku Vijeća MO Ferenščica koje ovim zaključkom izražava jednoglasnu podršku inicijativi.

Z A K L J U Č A K
O hitnom rješavanju problema curenja u prostor MO Ferenščica

VMO jednoglasnim donošenjem ovog Zaključka traži od GUMS-a hitnu rekaciju i postupanje prema nadležnom upravitelju GSKG i ostalim gradskim i državnim službama u cilju rješavanja curenja sa 6 kata zgrade Ivanićgradske 66 u prostor MO Ferenščica. 

Obrazloženje: Višestruka curenja u nazad 3 godine su izazvala velike štete u samoj zgradi i prostoru MO. Nakon svakog curenja izvršen je popravak plafona prostora MO i parketa što je vremenom dovelo do potrebe potpunog uklanjanja parketa i zamjene istog drugom podlogom koja je vodootporna. S obzirom da su se curenja nastavila i nakon svih tih zahvata šteta koja je nastala na inventaru prostora i samom prostoru mjeri se u više tisuća eura što se ne smatra prihvatljivim i zbog čega tražimo hitru i brzu reakciju nadležnog gradskog ureda kako bi zaštitili imovinu Grada Zagreba i sigurnost svih korisnika prostora MO Ferenščica na adresi Ivanićgradska 66.



Ad 4. Korištenje prostora VMO

Članovi Vijeća primili su pisani materijal uz poziv.
U raspravi oko korištenja prostora MS sudjeluje 6 od 7 vijećnika. Raspravljaju o slijedećoj tematici:

Jednokratno korištenje prostorija MS od strane stranke  privatne osobe Zlatka Majstorovića 13. travnja 2024. od 08:00 do 20:00 sati. Korištenje jednoglasno nije odobreno.

Ad 5. Razno: izvješća, pitanja i prijedlozi

Predsjednik Vijeća MO Ferenščica Ante Palada obavještava sve prisutne vijećnike o mailovima pristiglima na službenu mail adresu MO Ferenščica sa izviješćima i daljnjim postupanjima po prethodnim prijedlozima MO Ferenščica od strane Vijeća Gradske  četvrti Peščenica-Žitnjak koji su iste poslali na daljnje postupanje nadležnim gradskim službama i poduzećima. 






Dovršeno u 20:00 sati

U Zagrebu, 23.02.2024.

Zapisnik sastavio: 							     Predsjednik Vijeća Mjesnog 
Danko Knoblo							               Ante Palada		                       
						   
